4 แบงก์ใหญ่อาการน่าเป็นห่วง โดนกระหน่ำเทขายท้ายตลาด
4 แบงก์ใหญ่อาการน่าเป็นห่วง โดนกระหน่ำเทขายท้ายตลาด นำโดย KTB BBL KBANK และ SCB
19 เม.ย. 2560

ผู้สื่อข่าวรายงานว่า หุ้นกลุ่มธนาคารขนาดใหญ่ก่อนปิดตลาดวันนี้ (19 เม.ย.) ปรับตัวลงแรง ฟากโบรกฯ มองถูกกดดันจาก NPL ที่เพิ่มสูงขึ้น
โดยหุ้นกลุ่มธนาคารที่ปรับตัวลดลงมีดังนี้

ด้านบล.ธนชาต ระบุในบทวิเคราะห์ ว่า กลุ่มธนาคารขนาดใหญ่ถูกกดดัน จาก NPL ที่ยังเร่งตัวขึ้น โดยแรงขายกลุ่มธนาคารขนาดใหญ่กดดัน SET จากแนวโน้ม NPL ที่ยังเร่งตัวขึ้น ล่าสุด KTB แม้รายงานกำไร เพิ่มขึ้น 13% จากปีก่อน และ เพิ่มขึ้น 15% จากไตรมาสก่อน ที่ 8.5 พันล้านบาทเนื่องจากการตั้งสำรองที่ลดลง
อย่างไรก็ดีถ้าพิจารณาจากคุณภาพสินทรัพย์ จะเห็นว่ายังอ่อนแอ โดย KTB มี NPL เพิ่มขึ้นมาอีก 9.2 พันล้านบาทจากกลุ่มลูกค้าขนาดใหญ่ และ SME ส่งผลให้ NPL Rati ปรับสูงขึ้นมาที่ 4.36%
ทั้งนี้ NPL ที่ยังเร่งตัวขึ้นจะเป็นปัจจัยกดดันหุ้นกลุ่มธนาคารขนาดใหญ่ ขณะที่ถ้าพิจารณาจาก TaeCe จะเห็นว่าดัชนีหุ้นกลุ่มธนาคาร (SETBANK) ปรับลดลงมาที่ “พักฐาน” เรียบร้อยแล้ว ควรเลี่ยงการซื้อกลุ่มธนาคารไปก่อน